द बंगाल फाइल्स

***द बंगाल फाइल्स*** एक भारतीय हिन्दी भाषा की फ़िल्म है, जिसे विवेक अग्निहोत्री द्वारा निर्देशित किया गया है। यह अग्निहोत्री की "फाइल्स" त्रयी की दुसरी फ़िल्म है, जिनकी पूर्ववर्ती फ़िल्म *[[द कश्मीर फाइल्स]]* (2022) थीं। यह फ़िल्म 1946 के नरसंहार पर आधारित है। जिसका नाम ”डायरेक्ट एक्शन डे" था।

यह फ़िल्म दो भागों में रिलीज़ होगी, जिनमें से पहला भाग 5 सितंबर 2025 को रिलीज़ हुआ था। दूसरा भाग जल्द ही बन कर लोगो को देखने को मिलेगा। गौरतलब है कि पहले इसका नाम ***द दिल्ली फाइल्स: बंगाल फाइल्स***, था, जिसे बाद में बदल कर द बंगाल फाइल्स कर दिया गया। यह फिल्म पहले 15 अगस्त 2025 को भारत के स्वतंत्रता दिवस पर रिलीज़ होनी थी

यह फ़िल्म 1940 के दशक में विभाजन से पहले बंगाल में हुए साम्प्रदायिक हिंसा के घटनाओं का चित्रण करती है, जिसमें डायरेक्ट एक्शन डे और नोआखली दंगे शामिल हैं, जिन्हें अग्निहोत्री ने "हिन्दू जनसंहार" के रूप में वर्णित किया है।

## कहानी संक्षेप
फ़िल्म 1946 के अगस्त में डायरेक्ट एक्शन डे के दौरान घटित ग्रेट कोलकाता किलिंग्स की दुखद घटनाओं का फिल्मांकन करती है। यह बंगाल में उस समय के साम्प्रदायिक दंगों की वास्तविक घटनाओं पर आधारित है, जो भारत की स्वतंत्रता और विभाजन के मार्ग में एक महत्वपूर्ण भूमिका निभाए थे।

## अभिनेता
* मिथुन चक्रवर्ती  
* अनुपम खेर  
* पुनीत इस्सर  
* गोविन्द नामदेव  
* बब्बू मान  
* पल्लवी जोशी  
* पालोमी घोष  
* मोहन कपूर  
* नमाशी चक्रवर्ती  
* अनुमा अरोरा  
* सतवंत कौर  
* रिचर्ड कीप  
* शुभंकर दास  
* दिव्या पलट  
* अंकीत विश्ट  
* सौरभ राज वर्मा  
* ओल्गा यूमाशेवा

## निर्माण
विवेक अग्निहोत्री ने 2022 में इस परियोजना की घोषणा की थी, *[[द कश्मीर फाइल्स]]* की सफलता के बाद।  
मुख्य फिल्मांकन 2023 में शुरू हुआ और 2025 के जनवरी में समाप्त हुआ। फिल्मांकन की जिम्मेदारी अत्तर सिंह सैनी पर थी।

## रिलीज
***द बंगाल फाइल्स*** 5 सितंबर 2025 को रिलीज़ हुई है।

## ऐतिहासिक संदर्भ
निर्देशक विवेक अग्निहोत्री के अनुसार, इस फिल्म का मुख्य विषय 1940 के दशक में बंगाल में साम्प्रदायिक हिंसा है, खासकर डायरेक्ट एक्शन डे और उसके बाद की घटनाएँ। हालांकि फिल्म का कथानक बंगाल में है, निर्देशक ने इसका नाम *द दिल्ली फाइल्स* रखा था जिसे बाद में बदल कर द बंगाल फाइल्स कर दिया है क्योंकि इसकी सारी घटनाएं बंगाल से सम्बन्धित है। इसका दूसरा भाग जो बाद में रिलीज़ होगा उसका नाम अभी डायरेक्टर ने नहीं बताया है पर उसमें दिल्ली से सम्बन्धित घटनाऐं दिखाई जाएंगी।

फिल्म में दिखाए गए घटनाएँ ऐतिहासिक हैं, विशेष रूप से डायरेक्ट एक्शन डे या ग्रेट कोलकाता किलिंग्स, जो 1946 के अगस्त में हुई थीं। यह हिंसा कोलकाता में मुस्लिम लीग द्वारा डायरेक्ट एक्शन डे की घोषणा के बाद दंगे में बदल गई। इसमें मुख्य रूप से हिंदू समुदाय को निशाना बनाया गया था। मरने वालों की संख्या 10,00,000 से 15,00,000 के बीच थी, और कई लोग घायल हुए थे। यह हिंसा नोआखली, बिहार और पंजाब जैसे पास के क्षेत्रों में फैल गई।

## विवाद
2022 के अप्रैल में महाराष्ट्र सिख एसोसिएशन ने चिंता जताई थी, यह दावा करते हुए कि यह फिल्म 1984 सिख दंगा पर आधारित हो सकती है, हालांकि तब निर्देशक ने सामग्री के बारे में कोई पुष्टि नहीं की थी। लेकिन बाद में यह पता चला कि यह फिल्म डायरेक्ट एक्शन डे और ग्रेट कोलकाता किलिंग्स पर आधारित है।

## बॉक्स ऑफिस कलेक्शन
द बंगाल फाइल्स फिल्म का कुल कलेक्शन भारतीय बॉक्स ऑफिस पर ₹11.21 करोड़, सकल ₹13.3 करोड़, विदेशों में ₹3 करोड़ है, और 7 दिनों में दुनिया भर में ₹16.3 करोड़ का कलेक्शन है।  

## संदर्भ
  
श्रेणी:2025 की फिल्में  
श्रेणी:हिन्दी भाषी फिल्में  
श्रेणी:भारतीय ऐतिहासिक फिल्में  
श्रेणी:विवेक अग्निहोत्री द्वारा निर्देशित फिल्में